1980-e na filmu

***1980-e na filmu*** su trajale od 1980. do 1989. te su obuhvatile razne pamtljive filmove sa ikonskim junacima, te razne događaje koji su obilježili to desetljeće, poglavito uspona video industrije i anime filmova u Japanu. 

## Događaji i trendovi
* Američko poduzeće MGM je uspjelo povratak u filmski svijet kada se podijelilo u franšizu hotela i filmsko poduzeće 1980., te je otkupilo United Artists (UA), koje je u međuvremenu bankrotiralo.
* 1981. pokreće se glazbeni kanal MTV, koji je neprestano emitirao glazbene spotove, te utjecao na estetiku nekih plesnih filmova.
* 1981., prvi put u povijesti jedan glumac postaje predsjednik SAD-a: Ronald Reagan. Njegovim dolaskom, američka kinematografija 1980-ih postaje znatno konzervativnija u usporedbi sa 1970-ima.
* 1982. *[[Zvjezdane Staze II: Khanov bijes]]* prvi je film u kojem se koristila kompjuterska animacija kako bi se dočarala jedna cijela sekvenca, u ovom slučaju "Genesis učinak".
* Razni komičari humoristične TV serije *[[Saturday Night Live]]* uspijevaju se probiti u filmski svijet: Bill Murray, Steve Martin, Dan Aykroyd, Chevy Chase i Eddie Murphy, koji postaje prva osoba u povijesti kojoj je plaćeno milijun $ za prvi nastup u nekom filmu, u ovom slučaju za krimi komediju *[[48 Hrs.]]*.
* Iračko-iranski rat (1980-1988) prekida kreativni zamah "iranskog novog vala". Ipak, iranska kinematografija je ipak snimila nekoliko vrijednih naslova, dok se redatelj Abbas Kiarostami počeo potvrđivati raznim kvalitetnim filmovima.
* U slučaju Sony Corp. of America v. Universal City Studios, Inc., Vrhovni sud SAD-a donosi dalekosežnu odluku da kućno snimanje filmova sa TV-a putem videorekordera ne predstavlja kršenje autorskog prava. Universal Pictures i Walt Disney Company svojedobno su tužili Sony i zahtijevali prestanak proizvodnje *[[Betamax]]a*, no izgubili su spor čime je snimanje filmova sa TV-a za kućne potrebe postalo zakonito.
* Nakon prosvjeda publike zbog okrutnosti u filmu *[[Indiana Jones and the Temple of Doom|Indiana Jones i hram smrti]]*, koji je dobio blagu filmsku oznaku PG ("Preporučuje se prisustvo roditelja"), uvodi se novi rang PG-13 ("Preporučuje se strogi nadzor roditelja, jer materijal možda nije prigodan za djecu mlađu od 13 godina"). Do ovog filma nakon PG-a postojao je samo daleko stroži predznak R ("Nije dozvoljeno prikazivanje djeci mlađoj 17 godina").
* U Japanu počinje pravi uspon anime filmova za odrasle, a među najznačajnijim autorima su Hayao Miyazaki (*[[Nausikaja iz vjetrovite doline]]*, *[[Moj susjed Totoro]]*, *[[Kikin servis za dostavljanje]]*), Isao Takahata (*[[Groblje krijesnica]]*), Mori Masaki (*[[Bosonogi Gen]]*) i drugi. Katsuhiro Otomo sa SF filmom *[[Akira (film)|Akira]]* uspijeva čak postići i značajan uspjeh na Zapadu, te mu se pripisuje početak zanimanja ostatka svijeta za taj animirani žanr.
* Steven Spielberg se potvrđuje kao vodeći redatelj po tome što zna prepoznati ukuse publike. Postiže velike uspjehe filmovima *[[E.T.]]* i *[[Otimači izgubljenog kovčega|Indiana Jones]]* te pomaže uspostaviti pojam "blockbuster", što postaje sinonim za veliki hit.
* Kinematografija Hong Konga poprima kreativni zamah. Glavni su predstavnici John Woo (*[[Bolje sutra]]*), Jackie Chan (*[[Policijska priča]]*) i Tsui Hark (*[[Kineska priča o duhovima]]*).
* Snima se najduži film u povijesti, *[[The Cure for Insomnia]]*, koji traje 87 sati ili 5.220 minuta. Sastoji se jedino od pjesnika L.D. Grobana koji preko tri dana čita svoju istoimenu pjesmu koja sadrži 4.000 stranica.
* Akcijski žanr prvi put postaje dominantan u Hollywoodu a glavne zvijezde su Arnold Schwarzenegger, Sylvester Stallone, Chuck Norris i Bruce Willis.
* Prosječna cijena američke kino ulaznice 1988. bila je 4,11 $. Time su se cijene kino ulaznice gotovo udvostručile za samo 12 godina.
* Prestanak proizvodnje videorekordera tipa Betamax i Video 2000, čime rat formata videovrpci završava pobjedom VHS-a. Istodobno, 1988. su prihodi od posudbe i prodaje filmova po videotekama nadmašile prihode od prodaje kino ulaznica.
* Animirani film *[[Mala sirena (film, 1989)|Mala sirena]]* neočekivano postaje veliki hit, čime narednih 10 godina započinje "Disneyeva renesansa".
* Na području Jugoslavije, kinematografija ponovno poprima zamah zahvaljujući tri komedije u kojima je glumio Danilo Bata Stojković: *[[Ko to tamo peva]]*, *[[Maratonci trče počasni krug]]* i *[[Balkanski špijun]]*. Istodobno, Emir Kusturica snima po mnogima svoje najbolje filmove, *[[Sjećaš li se Dolly Bell?]]* i *[[Otac na službenom putu]]*, koji čak postaje prvi jugoslavenski film koji osvaja Zlatnu palmu u Cannesu. Snima se i prvi dugometražni animirani film, *[[Čudesna šuma]]*. U to vrijeme se i popuštaju strogi uvjeti cenzure, što pak dovodi do toga da SR Hrvatska prvi put snima filmove koji vrlo kritično prikazuju vladajući režim - *[[Oficir sa ružom]]*, *[[Život sa stricem]]* i *[[Sokol ga nije volio]]* - čime su nesvjesno najavili raspad partije SKJ početkom 1990-ih.

## Najkomercijalniji filmovi 1980-ih
Na ljestvici 10 najkomercijalnijih filmova 1980-ih prvi put je jedna cijela filmska trilogija, ona o Indiana Jonesu. Njen redatelj Steven Spielberg zastupljen je i četvrtim filmom, *[[E.T.]]*. Najuspiješnija komedija desetljeća su *Istjerivači duhova*. Jedini film na ljestvici koji nije ni fantastika niti ZF je *Policajac s Beverly Hillsa*. Nijedan od 10 filmova nije osvojio Oscara za najbolji film, no *E.T.* je osvojio Zlatni globus u istoj kategoriji. Glumac Harrison Ford pojavljuje se u čak pet filmova; tri iz serijala o *Indiana Jonesu* a dva iz serijala o *Ratovima zvijezda*.

## Značajniji filmovi

* **1980** - *[[Star Wars Episode V: The Empire Strikes Back]]*, *[[Raging Bull]]*, *[[The Shining (film)|The Shining]]*, *[[Berlin Alexanderplatz (TV serija)|Berlin Alexanderplatz]]*, *[[Airplane!]]*, *[[Ko to tamo peva]]*, *[[Kagemusha]]*
* **1981** - *[[Raiders of the Lost Ark]]*, *[[Das Boot]]*, *[[Mad Max 2]]*, *[[Reds (film)|Reds]]*, *[[Blow Out]]*
* **1982** - *[[Blade Runner]]*, *[[Tootsie]]*, *[[Fitzcarraldo]]*, *[[Fanny and Alexander]]*, *[[E.T. the Extra-Terrestrial]]*, *[[Conan the Barbarian (1982 film)|Conan the Barbarian]]*, *[[The Thing (film, 1982)|The Thing]]*
* **1983** - *[[Sans Soleil]]*, *[[L'Argent (1983 film)|L'Argent]]*, *[[The King of Comedy]]*, *[[The Right Stuff (film)|The Right Stuff]]*, *[[Nostalgija (film)|Nostalghia]]*
* **1984** - *[[Balkanski špijun]]*, *[[This is Spinal Tap]]*, *[[Amadeus (film)|Amadeus]]*, *[[Ghostbusters]]*, *[[The Terminator]]*, *[[Once Upon a Time in America]]*, *[[Paris, Texas]]*, *[[Blood Simple]]*
* **1985** - *[[Come and See]]*, *[[The Time to Live and the Time to Die]]*, *[[Ran (film)|Ran]]*, *[[Brazil (film)|Brazil]]*, *[[Shoah (film)|Shoah]]*
* **1986** - *[[Blue Velvet (film)|Blue Velvet]]*, *[[Aliens (film)|Aliens]]*, *[[Žrtva (film)|Žrtva]]*, *[[Down by Law (film)|Down by Law]]*, *[[Hannah and her Sisters]]*, *[[Čudesna šuma]]*, *[[A Better Tomorrow]]*
* **1987** - *[[Wings of Desire]]*, *[[The Dead (film)|The Dead]]*, *[[Evil Dead II]]*, *[[Where Is the Friend's Home?]]*, *[[Full Metal Jacket]]*, *[[Planes, Trains and Automobiles]]*, *[[RoboCop]]*
* **1988** - *[[Dekalog (film)|Dekalog]]*, *[[My Neighbour Totoro]]*, *[[Who Framed Roger Rabbit?]]*, *[[Midnight Run]]*, *[[Dead Ringers (film)|Dead Ringers]]*, *[[Cinema Paradiso]]*
* **1989** - *[[Indiana Jones and the Last Crusade]]*, *[[Do the Right Thing]]*, *[[Close-Up (film)|Close-Up]]*, *[[Crimes and Misdemeanors]]*, *[[A City of Sadness]]*, *[[Dom za vešanje]]*, *[[Kiki's Delivery Service]]*, *[[Driving Miss Daisy]]*

## Galerija

file:Blues Brothers.JPG|*[[Braća Blues (film)|Braća Blues]]*
file:Hollywood Studios - Indy and the idol - by hyku.jpg|*[[Otimači izgubljenog kovčega]]*
file:Replicants.jpg|*[[Blade Runner]]*
file:ET logo.svg|*[[E.T.]]*
file:Rusty-s TV and Movie Car Museum Jackson TN 010.jpg|*[[Istjerivači duhova]]*
|*[[Die unendliche Geschichte (film)|Nedovršena priča]]*
file:Delorean5.jpg|*[[Povratak u budućnost]]*
file:Crocodile Dundee (7158357115) (cropped).jpg|*[[Krokodil Dundee]]*
file:RoboCop.jpg|*[[RoboCop]]*
file:Predator filming site.jpg|*[[Predator (film)|Predator]]
file:Beetlejuice_at_Universal_Studios_Hollywood.JPG|<center>*Bubimir*
file:KanewithKeaton.jpg|<center>*Batman''


## Reference

## Vanjske veze
* 1980-te na filmu Filmsite